70 OBSERVATIONES ZOOLOGICAE. 
Mirum, nucem summe rancidam , ab animalculo , bene jam ante pasto, 
avide voratam fuisse. Hordeum mundatum cupide voravit palmis non tenendo, 
sed humi stratum ; tum vero et singula grana palmis tenens. 
Semina cucumeris decumani barbarici quum decorticasset, et non valde 
cupide degustasset, dentes mensae affricavit et quasi abstersit. 
Poma amabat, et antequam voraret, integra decorticabat. Alias quoque 
pomum respuit. 
Farinam, postquam diu neglexisset, vidi tandem, etiam bene pastum, 
tam ore lingere, quam muris more pedibus tenere, 
Castaneam equinam profunde arrosit. Videtur aliquid ejus gustasse. Postea 
rursus exhibitam recusavit. 
Corticem cucurbitae barbaricae excavatum , intus , licet mucore obsessum, 
cupide arrosit. 
Badicem iridis florentinae non tangit. Y 
Vitrum in quo trigla cuculus conservatus erat, arrosit, et nescio quod ad 
parietes ejus haerens abrasit. Vesicam quoque qua clausum erat, arrosit, 
quum alias nihil arroderet. 
Nactus crustulentum panem adeo cupide illi inhaesit, ut contra propo- 
sitam et obtrusam nucem nollet mutare. Panem lactarium mire appetebat , et 
micam prae crusta rodebat. 
Vidi satis lubenter lingere cerevisiam. Prunum damascenum cum saccharo 
coctum avidissime abstulit et voravit. Uvas passas non curat. Passulas mino- 
res lubenter vorat. Sed aliquando jam satur , neglectis omnibus , cerasum ar- 
ripuit quod conditura in saccharo fermentátione spirituosum factum erat, et 
cupide voravit, neque tamen totum. Nuculam cerasi nullius unquam. arrosit. 
Valeriam locustam cupidissime appetiit, sed mox reliquit. Vespam acu 
transfixam semissicatant cupide arrosit ; mox tamen neglexit. Eodem modo 
ramulum salicis repertum. ierbam raphanorum vorat. 
Posueram alicubi colubrem matricem; sciurus cupidissime irruit prehen- 
ditque ac arrodere coepit. Postea. denuo propositum jam foetentem cupide 
desquamare in ventre aggressus est. 
Legumen pisi arrosit , contenta pisa deglubere coepit, sed vix gustata 
medulla reliquit. Cerasa avide voravit, ut tamen semper antea decorticaret. 
Neque nucem ejus ullo modo curavit. Etiam apertae nucleum non tetigit. 
Pisciculos frixos (cyprinos gobiones) avide voravit. Mira cupiditate car- 
pionis frustum frixum calens adhuc abstulit, et primum magis induratas pin- 
